KXDR MRB Kim Chen Inga suiqasd uyushtirganini ma’lum qildi

Shimoliy Koreyaning rasmiy matbuoti Janubiy Koreya va AQSh maxsus xizmatlari tomonidan mamlakat yetakchisi Kim Chen Inga qarshi uyushtirilgan suiqasdning oldi olingani haqida xabar berdi. Bu haqda “Interfaks” yozmoqda.

“2017-yil mayida mamlakatimizga AQSh Markaziy razvedka boshqarmasi va Janubiy Koreya razvedkasi buyrug‘iga binoan yetakchimizga qarshi biologik va kimyoviy substansiyalar qo‘llagan holda suiqasd uyushtirish maqsadida kirgan terrorchilar guruhi ushlandi”, — ma’lum qildi Koreya markaziy telegraf agentligi.
“Bu AQShning asl tabiatini namoyon etadi”, — qo‘shimcha qilinadi xabarnomada.
Hozircha bu haqda AQSh tomonidan biror bayonot berilmadi.